OpenLLM-France/wikimedia huggingface dataset:
# Léon Jouhaux

Léon Jouhaux (París, França 1879 - íd. 1954) fou un líder sindicalista francès que fou guardonat amb el Premi Nobel de la Pau el 1951.

## Joventut

Nasqué l'1 de juliol de 1879 a la ciutat de París, sent fill d'un treballador fabril d'Aubervilliers. Inicià els seus estudis secundaris, però els hagué de deixar a causa de la falta de diners del seu pare a causa de les vagues. Als setze anys entrà a treballar en la fàbrica on treballava el seu pare, immediatament inicià processos de vaga contra l'ús del fòsfor blanc que va deixar cec al seu pare, motiu pel qual fou acomiadat.

## Vida sindical

El 1906 fou escollit com a delegat i representant a la Confederació General del Treball (CGT), on la seva capacitat de treball li permeté anar escalant posicions internes. Abans de 1909 ja havia aconseguit esdevenir tresorer i aquell any fou designat Secretari General, un càrrec que va desenvolupar fins al 1947. En el seu càrrec Jouhaux promogué diverses millores pel treballador, aconseguint així la jornada laboral de 8 hores, el dret a sindicació, la signatura de convenis col·lectius així com el dret a tenir vacances pagades. Gràcies al govern del Front Popular Francès (Comunistes, socialistes i radicals) durant la Tercera República Francesa Jouhaux aconseguí firmar amb el govern aquestes millores laborals en els Acords de Matignon de 1936.
Ferm opositor de qualsevol conflicte armat, a l'inici de la Segona Guerra Mundial donà suport al seu país i lluità contra els nazis convençut que la victòria d'aquests suposaria el final de la democràcia a Europa. Durant la guerra fou arrestat i deportat al camp de concentració de Buchenwald. A la fi de la guerra continuà amb el seu càrrec de Secretari General de la CGT fins a la seva dimissió el 1947 per fundar una nova branca, la Confederació General del Treball - Força Obrera (CGT - FO).
El 1951 li fou concedit el Premi Nobel de la Pau per la seva lluita en favor dels sindicats i els treballadors. Posteriorment seguí treballant en favor dels treballadors i el sindicalisme, i el seu treball obrí camins per la fundació de l'Organització Internacional del Treball (OIT), i fou designat líder de la Federació Sindical Mundial.
El 28 d'abril de 1954 Léon Jouhaux morí a París.

## Enllaços externs

* «Léon Jouhaux» (en anglès). The Nobel Prize. The Nobel Foundation.
# Anna Caula i Paretas

Anna Caula Paretas (Girona, 6 d'abril de 1971) és una entrenadora esportiva i política catalana, directiva de l'Uni Girona des del 2014 i diputada al Parlament de Catalunya en la XI (2015-2017), XII (2018-2020), i XIII legislatures (2021-actualitat).
Del 2008 al 2014 va ser entrenadora de bàsquet del primer equip de l'Uni Girona. Durant les sis temporades en què fou entrenadora el seu equip va assolir un ascens a la Lliga Femenina, dos segons llocs en la màxima competició estatal, dues participacions en la Copa de la Reina, dues participacions en els playoffs i una final de la Supercopa. També ha dirigit a la selecció espanyola sub-20F des del 2012 al 2014, aconseguint dos ors i una plata als europeus.
Es presentà a les eleccions al Parlament de Catalunya de 2015 al número 2 de la llista per Girona de Junts pel Sí, al costat de Lluís Llach, sent finalment elegida. A les eleccions al Parlament de Catalunya de 2017 fou escollida com a diputada, aquesta vegada amb la llista d'Esquerra Republicana de Catalunya-Catalunya Sí. El maig de 2018 va rellevar Sergi Sabrià com a portaveu del Grup Parlamentari Republicà. El març de 2021 fou escollida vicepresidenta primera del Parlament. El 2 de juny del mateix any, es va anunciar que deixava la vicepresidència del Parlament per ser la secretària general de l'Esport, adscrita a la conselleria de Presidència, encapçalada per Laura Vilagrà.

## Referències

* ↑ «Anna Caula Paretas». Esquerra Republicana de Catalunya. [Consulta: 12 febrer 2024].
* ↑ «I. Sra. Anna Caula i Paretas». Parlament de Catalunya. [Consulta: febrer 2024].
* ↑ Esparch, Pau «Anna Caula es perfila com a número dos de la llista de Junts pel Sí de Girona». Diari de Girona, 30-07-2015 [Consulta: 4 agost 2015].
* ↑ «Anna Caula no entrenará al Spar Unigirona la próxima temporada». Federación Española de Baloncesto, 04-04-2014 [Consulta: 4 agost 2015].
* ↑ «Selecció sub-20 femenina». Federacion Española de Baloncesto. [Consulta: 5 març 2016].
* ↑ «U20F. Anna Caula: “Ha sido un éxito colectivo”», 25-09-2012. [Consulta: 5 març 2016].
* ↑ «L'exentrenadora de bàsquet Anna Caula serà la 2 de Lluís Llach a la llista de Junts pel Sí per Girona». ARA, 29-07-2015 [Consulta: 4 agost 2015].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
* ↑ «Una mesa del Parlament històrica amb tres dones al capdavant i presència de la CUP». Diari Ara, 12-03-2021 [Consulta: 20 març 2021].
* ↑ «Anna Caula deixa la vicepresidència del parlament per ser secretària general de l’Esport», 02-06-2021. [Consulta: 2 juny 2021].
# Lluís del Brasil

Lluís del Brasil (Petrópolis, 26 de gener de 1878 - Canes, 26 de març de 1920), anomenat «Príncep Perfecte», va ser el príncep imperial del Brasil (hereu de l'Imperi del Brasil) des de 1908. Va ser el segon fill de la princesa imperial Isabel de Bragança i el comte de Eu, Gastón d'Orleans, hereu al tron després de la renúncia del seu germà major, Pere d'Alcántara d'Orleans-Bragança el 30 d'octubre de 1908. Patriarca des de llavors de la branca de la família imperial anomenada Vassouras.

## Referències

* ↑ Barman, Roderick J. Princesa Isabel do Brasil: gênero e poder no século XIX (en portuguès). UNESP, 2005. ISBN 978-85-7139-598-5.
* ↑ «A família imperial» (en portuguès brasiler). Casa Imperial. [Consulta: 1r setembre 2022].
# Anthornis

Anthornis és un gènere d'ocells de la família dels melifàgids (Meliphagidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per tres espècies:
* Anthornis melanura - menjamel de Nova Zelanda.
* Anthornis melanocephala - menjamel de les Chatham (extint).

## Referències

* ↑ «Honeyeaters». World Bird List v 8.2. International Ornithologists' Union., 2018. [Consulta: 17 setembre 2023].
* ↑ National Museum of Natural History. «Anthornis Gray & GR 1840». Encyclopedia of Life. [Consulta: 17 setembre 2023].
* ↑ Higgins, Peter J.; Christidis, Les; Ford, Hugh «New Zealand Bellbird (Anthornis melanura), version 1.0» (en anglès). Birds of the World, 2020. DOI: 10.2173/bow.nezbel1.01species_shared.bow.project_name. ISSN: 2771-3105.
* ↑ «Chatham Island Bellbird (Anthornis melanocephala), version 1.0» (en anglès). Birds of the World, 2020. DOI: 10.2173/bow.chibel1.01species_shared.bow.project_name. ISSN: 2771-3105.
# Luci Alfè Seneció

Luci Alfè Seneció (llatí: Lucius Alfenus Senecio) va ser un polític romà de les darreries del segle ii dC i començament del segle iii.
Nascut a l'actual Djémila, Algèria, era un ciutadà romà del nord d'Àfrica. Va servir com a cònsol i governador de la Síria l'any 200 i més tard, entre el 205 i el 207, fou governador de Britànnia, sent el darrer en el càrrec abans que Britànnia es dividís en múltiples províncies.
Durant el seu mandat va restaurar moltes de les fortificacions romanes adjacents o vinculades al Mur d'Adrià. L'historiador Cassi Dió també fa referències a victòries militars romanes en la província l'any 206, de manera que molt probablement Alfè va finalitzar les campanyes dels seus predecessors per recuperar i pacificar les fronteres. Malgrat tot, va tenir problemes amb les tribus que habitaven al nord del mur com els meates i pobles de Caledònia i aparentment va organitzar expedicions més al nord de la frontera. Va erigir un monument per commemorar la seva victòria a Benwell.
L'historiador Herodià va escriure que Luci Alfè va demanar reforços a l'emperador Septimi Sever, potser per llençar expedicions de càstig contra pobles d'Escòcia o per organitzar una expedició militar comandada pel mateix emperador. En el seu informe, citava que els bàrbars assolaven les terres, prenent botí i causant gran destrucció. L'emperador, malgrat tenir ja 62 anys, va decidir intervenir personalment i va arribar a Britànnia l'any 208 per liderar la campanya.
Un cop a Britànnia, Sever va posar al seu fill més jove, Publi Septimi Geta al capdavant de nombroses tasques administratives de la província, si bé actuant més com un virrei que no pas com a governador. Fos com fos, el paper de Luci Alfè Seneció va romandre relegat a un segon pla.
Però Sever va morir mentre visitava York l'any 211, i el seu fill gran Caracal·la va voler reclamar el tron per ell sol. Abans de partir cap a Roma i en un intent de tancar els assumptes pendents a Britànnia, va ordenar dividir la província en dos, Britànnia Inferior i Britànnia Superior, cadascuna amb el seu propi governador.

## Referències

* ↑ A.Birley, The African Emperor, 1999, p.172
# Angie Bainbridge

Angie Lee Bainbridge, OAM (nascuda el 16 d'octubre de 1989) és una nedadora australiana d'estil lliure especialitzada en la distància de 200 m.
En els Jocs Olímpics de Pequín 2008 va obtenir la medalla d'or en els 4x200m lliures formant part de l'equip australià.
En 2009, va rebre la medalla de l'Ordre d'Austràlia, "pels serveis prestats en esports, com a medallista d'or a Pequín 2008".

## Referències

* 1 2 «Bainbridge, Angie Lee». It's An Honour. Department of the Prime Minister and Cabinet. Arxivat de l'original el 17 d'abril 2015. [Consulta: 29 desembre 2011].
* ↑ «Angie Bainbridge Bio, Stats, and Results» (en anglès). Arxivat de l'original el 2012-12-15. [Consulta: 20 febrer 2017].
# Mahanadi (Nayagarh)

El Mahanadi és un riu menor d'Orissa, que neix al districte de Nayagarh. Després d'un curs irregular s'uneix al riu Rushikuliya a Aska al districte de Ganjam. A la seva riba hi ha les población de Russellkonda i Gumsur. No s'ha de confondre amb el gran riu Mahanadi que neix a Chhattisgarh i desaigua a Orissa.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Mahan

Mahan fou una confereació de 54 clans de Corea, que va sorgir de la fragmentació de la lliga coreana de Jin al segle ii aC, i va originar després el regne de Paekche. Els sobirans de Mahan es titulaven reis de Jin i portaven un nom en vida i un després de la mort.

## Llista de reis

* Gi-t'ak (Mu-gang Wang) 193-189 aC
* Gi-kam (An Wang) 189-157 aC
* Gi-sik (Hye Wang) 157-144 aC
* Gi-mu (Myung Wang) 144-113 aC
* Gi-hyung (Hyo Wang) 113-73 aC
* Gi-sup (Yang Wang) 73-58 aC
* Gi-hun (Wun Wang) 58-32 aC
* Gi-jung (Kye Wang) 32-16 aC
* Gi-hak (nom de mort desconegut) 16-9 aC
# Aphyocheirodon hemigrammus

Aphyocheirodon hemigrammus és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,8 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Paranà.

## Referències

* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Malabarba, L.R. 2003. Subfamily Cheirodontinae (Characins, tetras). p. 215-221. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mahameghavahana

La dinastia Mahameghavahana (Odisha o oriya: ମହାମେଘବାହନ; Mahā-Mēgha-Bāhana, vers 250 aC a segle V dC) fou una dinastia governant a Kalinga (modern estat d'Odisha o Orissa) després de la decadència de l'Imperi Maurya. El tercer governant de la dinastia, Kharavela, és conegut per la seva inscripció a Hathigumpha. La dinastia fou tolerant en materia religiosa. Kharavela va ser patró del jainisme. La dinastia va tenir lligams religiosos amb Sinhala, en relació al budisme.

## Referències

* ↑ Hampa Nagarajaiah. A History of the Early Ganga Monarchy and Jainism. Ankita Pustaka, 1999, p. 10. ISBN 978-81-87321-16-3.
* ↑ Kailash Chand Jain. History of Jainism. D. K. Print World (P) Limited, 2010, p. 437. ISBN 978-81-246-0547-9.
# Aphyolebias claudiae

Aphyolebias claudiae és una espècie de peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Bolívia.

## Referències

* ↑ FishBase (anglès)

## Bibliografia

* Costa, W. J. E. M.: Three new annual fishes of the genus Aphyolebias Costa, 1998 (Cyprinodontiformes: Rivulidae) from Bolivian and Peruvian Amazon. Comun. Mus. Ciênc. Technol. PUCRS, Sér. Zool. Porto Alegre v. 16 (no. 2): 155-166. Any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Localització absoluta

La localització absoluta descriu la posició d'un objecte o un lloc sobre la superfície de la Terra. Un exemple seria la longitud i la latitud d'un lloc. Per exemple la posició del llac Michigan, Estats Units, es pot expressar aproximadament en el sistema de coordenades WGS84 com localització 10.65°N (latitud), 71.6°W (longitud). Tanmateix és important recordar que aquesta és només una manera de descriure la seva posició. Localització absoluta és un terme que no té un significat real, ja que totes les localitzacions poden expressar-se de forma relativa respecte a una altra cosa. Per exemple, la longitud és el nombre de graus est o oest des del meridià de referència (Prime Meridian), una línia que ha estat escollida arbitràriament per passar-hi Greenwich, Londres. De manera similar la latitud és el nombre de graus al nord o al sud de l'Equador. Com que la latitud i longitud s'esperessen relatives a altres línies, una posició expressada en latitud i longitud és una localització relativa.

## Referències

* ↑ Gersmehl, P., 2008, Teaching Geography, Second Edition, page 60

## Enllaços externs

* es poden veure un petit nombre d'alternatives a aquí.
# Aphyocypris kikuchii

Aphyocypris kikuchii és una espècie de peix cipriniforme de la família dels ciprínids.

## Morfologia

* Els mascles poden assolir 8 cm de longitud total.

## Hàbitat

És un peix de clima subtropical.

## Distribució geogràfica

Es troba a Àsia: és una espècie de peix endèmica de Taiwan.

## Referències

* 1 2 3 FishBase (anglès)
* ↑ Shao, K.-T. i P.L. Lim, 1991. Fishes of freshwater and estuary. Encyclopedia of field guide in Taiwan. Recreation Press, Co., Ltd., Taipei. vol. 31. 240 p.
* ↑ Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. El Banc Mundial. Freshwater Fish. Vietnam (BOOK), juny: i-iii + 1-123 + 1-18.
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.
* ↑ Shen, S.C. (ed.), 1993. Fishes of Taiwan. Department of Zoology, National Taiwan University, Taipei. 960 p.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Ardmore (Alabama)

Ardmore és una població del Comtat de Limestone a l'estat d'Alabama, Estats Units.

## Demografia

Segons el cens del 2007 tenia 1.189 habitants. Segons el cens del 2000, Ardmore tenia 1.034 habitants, 460 habitatges, i 276 famílies. La densitat de població era de 195,7 habitants/km².
Dels 460 habitatges en un 27% hi vivien nens de menys de 18 anys, en un 43% hi vivien parelles casades, en un 11,5% dones solteres, i en un 39,8% no eren unitats familiars. En el 36,5% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,96.
Per edats la població es repartia de la següent manera: un 25% tenia menys de 18 anys, un 8,3% entre 18 i 24, un 25,7% entre 25 i 44, un 24,6% de 45 a 60 i un 16,4% 65 anys o més.
L'edat mediana era de 37 anys. Per cada 100 dones hi havia 81,4 homes. Per cada 100 dones de 18 o més anys hi havia 78 homes.
La renda mediana per habitatge era de 28.352 $ i la renda mediana per família de 40.673 $. Els homes tenien una renda mediana de 29.531 $ mentre que les dones 19.875 $. La renda per capita de la població era de 18.447 $. Aproximadament el 10,7% de les famílies i el 17,9% de la població estaven per davall del llindar de pobresa.

## Poblacions més properes

Ardmore limita al nord amb l'estat de Tennessee. El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Lotsekanal

El Lotsekanal és un canal al port d'Harburg a l'estat federal alemany d'Hamburg que comença al Verkehrshafen i que desemboca al Ziegelwiesenkanal i l'Holzhafen. El canal va construir-se de 1894 a 1895, junt amb el Ziegelwiesenkanal i l'Holzhafen, a la primera fase d'eixample del port d'Harburg. Va aprofitar-se el Lotse, un fossat de la ciutadella del castell d'Harburg, construït segons el Mètode Vauban i desafectat el 1815.
Des del 1960, el canal a poc a poc va perdre el seu paper pel transport de mercaderies. El senat d'Hamburg va treure la zona del canal de la zona portuària i transformar-l'en zona mixta habitatge i de serveis. Un pont giratori nou es projecta entre la plaça Kanalplatz i el carrer Lotsekai per tal de connectar el port esportiu i les urbanitzacions noves a l'illa de la ciutadella.

## Connexions

* Verkehrshafen
* Östlicher Bahnhofskanal
* Kaufhauskanal
* Ziegelwiesenkanal
* Holzhafen
* L'entrada del canal al Verkehrshafen
* La grua Mulch
* El pont al carrer Blohmstraße
* L'encreuament amb el Ziegelwiesenkanal i l'Holzhafen

## Referències

* ↑ OpenStreetMap
* ↑ Susanne Schöß, Katrin Meyer i Gabriele Bohnsack-Häfner (redacció), Arxivat 2008-10-10 a Wayback Machine., InternatIonale Bauausstellung Hamburg: Denkmalwelt Harburger Binnenhafen, Hamburg, Ajuntament d'Hamburg, Behörde für Kultur, Sport und Medien, 2008, 97 pàgines
* ↑ Arxivat 2014-08-27 a Wayback Machine., Gemischte und gewerbliche Bauflächen im Harburger Binnenhafen, Ajuntament d'Hamburg, 2010, (traducció: Solars per a activitats industrials i activitats mixtes al port interior d'Harburg)
* ↑ Einhundertvierzehnte Änderung des Flächennutzungsplans für die Freie und Hansestadt Hamburg, Flächennutzungsplan, Ajuntament d'Hamburg, 2010, (traducció: Modificació 114 del PGOU de la ciutat llibre i hanseàtica d'Hamburg)
* ↑ Drehbrücke schafft Verbindungen im Binnenhafen, Hamburger Abendblatt, Hamburg, 31 d'agust 2011, (traducció: Un pont giratori crearà noves connexions al port interior)
# Leneu

Leneu, en llatí Lenaeus nascut a Atenes, era llibert de Gneu Pompeu Magne, per això de vegades és anomenat Pompeu Leneu. Tenia bons coneixement d'història natural i parlava diverses llengües. Pompeu li va donar la manumissió. Va acompanyar al seu patró en quasi totes les seves expedicions i va traduir al llatí l'obra de Mitridates VI Eupator sobre peixos. A la mort de Pompeu va dirigir una escola a Roma a les Carines, prop del temple de Tellus, al districte on Pompeu havia viscut. Va escriure una sàtira contra Sal·lusti que havia criticat en Pompeu. El mencionen Plini i Suetoni.

## Referències

* ↑ Lenaeus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 728
* ↑ Plini, Naturalis Historia 25,3.
* ↑ Suetoni, De grammaticis 2,2; 15.

## Bibliografia

* Edward Courtney: Lenaeus. In: Der Neue Pauly (DNP). Band 7, Metzler, Stuttgart 1999, ISBN 3-476-01477-0, Sp. 44 f.
* John Hazel: Who’s Who in the Roman World. 2. Auflage. Routledge, London 2002, ISBN 0-415-29162-3, S. 163.
# Lato sensu

Lato sensu o sensu lato és una expressió llatina que significa «en sentit ampli» i s'abreuja s. l. Sol ser molt usada en Dret, té els mateixos usos que l'expressió sensu amplo i s'oposa a l'expressió sensu stricto o stricto sensu (s.s. o s.str.). S'usa també en les ciències biològiques en taxonomia.
S'empra, el mateix que el seu sinònima sensu amplo, quan per a una paraula, nom o expressió són possibles dues interpretacions i una d'elles abasta a l'altra, per a indicar que el terme que acompanya ha d'interpretar-se en el més ampli dels seus significats, no en el més restringit.
Per exemple, el concepte de família lato sensu inclou a tots aquells membres d'una família que són descendents, directes o indirectes del mateix progenitor i les relacions de parentiu per afinitat.

## Referències

* ↑ «Lato sensu». Gran Enciclopèdia Catalana. Barcelona: Grup Enciclopèdia Catalana.
* ↑ International Commission on Zoological Nomenclature. Codi internacional de nomenclatura zoològica. 4a edició. Barcelona: Institut d'Estudis Catalans, 2003. ISBN 9788472837003.